มาแล้ว! 20 หุ้นเข้าคำนวณ FTSE SET Index Series รอบใหม่
มาแล้ว! 20 หุ้นเข้าคำนวณ FTSE SET Index Series รอบใหม่
6 ธ.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย และฟุตซี่ รัสเซล (FTSE Russell) ซึ่งเป็นผู้จัดทำดัชนี FTSE และดัชนี Russell ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series ตั้งแต่วันที่ 19 ธันวาคม 2559 เป็นต้นไป สรุปได้ดังนี้ 
ดัชนี FTSE SET Large Cap Index มี 1 หลักทรัพย์ใหม่ที่เข้าร่วมคำนวณ คือ บริษัท เบอร์ลี่ ยุคเกอร์ จำกัด (มหาชน) หรือ BJC
ดัชนี FTSE SET Mid Cap Index มี 4 หลักทรัพย์ใหม่ที่เข้าร่วมคำนวณ ได้แก่ บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ,บริษัท บีซีพีจี จำกัด (มหาชน) หรือ BCPG ,บริษัท ปูนซีเมนต์นครหลวง จำกัด (มหาชน) หรือ SCCC และ บริษัท ไทยฟู้ดส์ กรุ๊ป จำกัด (มหาชน) หรือ TFG
ดัชนี FTSE SET Shariah Index มี 15 หลักทรัพย์ใหม่ที่เข้าร่วมคำนวณ ได้แก่ บริษัท แอสเซท ไบร์ท จำกัด (มหาชน) หรือ ABC ,บริษัท เอแอลที เทเลคอม จำกัด (มหาชน) หรือ ALT ,บริษัทอมตะ วีเอ็น จำกัด (มหาชน) หรือ AMATAV ,บริษัท อาซีฟา จำกัด (มหาชน) หรือ ASEFA ,บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ,บริษัท บางจากปิโตรเลียม จำกัด (มหาชน) หรือ BCP ,กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท หรือ BTSGIF ,บริษัท ซีเฟรชอินดัสตรี จำกัด (มหาชน) หรือ CFRESH ,บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ,บริษัท โพลีเพล็กซ์ (ประเทศไทย) จำกัด (มหาชน) หรือ PTL ,บริษัท ปูนซิเมนต์ไทย จำกัด (มหาชน) หรือ SCC ,บริษัท เอสวีไอ จำกัด (มหาชน) หรือ SVI ,บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ,บริษัท ยูนิเวนเจอร์ จำกัด (มหาชน) หรือ UV และ บริษัท วีนิไทย จำกัด (มหาชน) หรือ VNT
โดยการทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า ทั้งนี้ การเปลี่ยนแปลงหลักทรัพย์ที่ใช้ในการคำนวณดัชนีต่าง ๆ ในครั้งนี้ จะมีผลตั้งแต่วันที่ 19 ธันวาคม 2559 และกำหนดทบทวนรายชื่อหลักทรัพย์ครั้งต่อไปในวันที่ 1 มิถุนายน 2560